Gladwyn Jebb

Hubert Miles Gladwyn Jebb, 1. Gladwyngo baroia, (1900eko apirilaren 25a – 1996ko urriaren 24a), britainiar diplomatiko eta politikaria izan zen, Nazio Batuen Erakundeko idazkari nagusi bitartekari moduan aritu zena.

Biografia 
Etonen eta Oxforden ikasi ondoren, 1929an Cynthia Noble ezkondu zuen. Hiru seme-alaba izan zituzten: Miles, Vanessa (Hugh Thomas hispanistaren emaztea) eta Stella.

1924an Zerbitzu Diplomatikoan sartu eta Teheranen eta Erroman lan egin zuen. 1940ko abuztuan, Gerra-Ekonomiako Ministro izendatu zuten eta 1943an Foreign Officen sartu zen. Bertan zegoela, Teheran, Jalta eta Potsdamgo Batzarretan parte hartu zuen.

Bigarren Mundu Gerraren ondoren, Nazio Batuak sortzeko Biltzarrean parte hartu zuen, 1946an Trygve Lie idazkari nagusi izendatua izan zen arte bitartekari moduan arituz.

Londresera itzuli eta Nazio Batuetan eta Parisen aritu zen enbaxadore. 1960an Gladwyngo baroi izendatua, Alderdi Liberalean sartu zen.

Lanak 
 Is Tension Necessary?, 1959
 Peaceful Co-existence, 1962
 The European Idea, 1966
 Half-way to 1984, 1967
 De Gaulle's Europe, or, Why the General says No, 1969
 Europe after de Gaulle, 1970
 The Memoirs of Lord Gladwyn, 1972

Nazio Batuen Erakundeko idazkari nagusiak
Erresuma Batuko diplomazialariak
Erresuma Batuko noblezia
Ingalaterrako politikariak
Ohorezko Legioko gurutze handiak
Suffolk konderriko jendea
Eton Collegen ikasitakoak
Ingalaterrako anglikanoak
Viktoriar Errege-Ordenako Gurutze Handiko Zaldunak